

**"Облыстық маңызы бар қалаларда аймақтардың шекаралары және жер учаскелері үшін төлемақының базалық ставкаларына түзету коэффициенттерін бекіту туралы" Шығыс Қазақстан облыстық мәслихатының 2003 жылғы 26 желтоқсандағы № 3/33–III шешіміне өзгерістер енгізу туралы**

***Күшін жойған***

Шығыс Қазақстан облыстық мәслихатының 2015 жылғы 07 қазандағы N 32/390-V шешімі. Шығыс Қазақстан облысының Әділет департаментінде 2015 жылғы 11 қарашада N 4231 болып тіркелді. Күші жойылды - Шығыс Қазақстан облыстық мәслихатының 2020 жылғы 9 қазандағы № 42/486-VI шешімімен

      Ескерту. Күші жойылды - Шығыс Қазақстан облыстық мәслихатының 09.10.2020 № 42/486-VI шешімімен (алғашқы ресми жарияланған күнінен кейін күнтізбелік он күн өткен соң қолданысқа енгізіледі).  
      РҚАО-ның ескертпесі.  
      Құжаттың мәтінінде түпнұсқаның пунктуациясы мен орфографиясы сақталған.  
      "Нормативтік құқықтық актілер туралы" Қазақстан Республикасының 1998 жылғы 24 наурыздағы Заңының 43-1-бабының 1-тармағына, "Шығыс Қазақстан облысының Семипалатинск қаласын қайта атау туралы" Қазақстан Республикасы Президентінің 2007 жылғы 21 маусымдағы № 351 Жарлығына, "Шығыс Қазақстан облысының Зырян және Аягөз қалаларын аудандық маңызы бар қалалар санатына жатқызу туралы" Қазақстан Республикасы Президентінің 2014 жылғы 8 сәуірдегі № 790 Жарлығына сәйкес Шығыс Қазақстан облыстық мәслихаты **ШЕШТІ:**  
      1. "Облыстық маңызы бар қалаларда аймақтардың шекаралары және жер учаскелері үшін төлемақының базалық ставкаларына түзету коэффициенттерін бекіту туралы" Шығыс Қазақстан облыстық мәслихатының 2003 жылғы 26 желтоқсандағы № 3/33–III шешіміне (Нормативтік құқықтық актілерді мемлекеттік тіркеу тізілімінде тіркелген № 1576, 2004 жылғы 31 қаңтардағы № 10 (15374) "Дидар", 2004 жылғы 3 ақпандағы № 18 (18653) "Рудный Алтай" газеттерінде жарияланған) мынадай өзгерістер енгізілсін:  
       1-тармақтың үшінші абзацы мынадай редакцияда жазылсын:  
      "Семей, Риддер қалаларында Шығыс Қазақстан облыстық мәслихатының 2003 жылғы 28 наурыздағы № 20/8–II "Шығыс Қазақстан облысының қалалары мен аудандарының жерлерін аймақтарға бөлу сүлбісін бекіту туралы" шешімімен бекітілген аймақтарға бөлу сүлбісі бойынша.";  
       2-тармақ мынадай редакцияда жазылсын:  
      "2. Жер учаскелері үшін төлемақының базалық ставкаларына түзету коэффициенттері Өскемен қаласында 1–қосымшаға сәйкес, Семей қаласында 2–қосымшаға сәйкес, Риддер қаласында 4–қосымшаға сәйкес бекітілсін.";  
      аталған шешімнің 2-қосымшасының тақырыбына орыс тіліндегі мәтінге өзгеріс енгізіледі, қазақ тіліндегі мәтін өзгертілмейді;  
       3- қосымша алынып тасталсын.  
      2. Осы шешім оның алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Сессия төрағасы* | *Е. Құттыбаев* |
| *Шығыс Қазақстан облыстық* *мәслихатының хатшысы* | *В. Головатюк* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК